**Ανακοίνωση**

**Παράτασης υποβολής αίτησης σίτισης έως και 29-09-2025**

**από**

**Α) τους/τις φοιτητές/τριες του ΔΠΘ που φοιτούν στο A΄ έτος σπουδών σε όλες τις πόλεις του ΔΠΘ** (αφού ολοκληρώσουν τα υποχρεωτικά βήματα για την απόκτηση και ενεργοποίηση του ιδρυματικού λογαριασμού)

**Β) τους/τις φοιτητές/τριες του ΔΠΘ όλων των κύκλων σπουδών (προπτυχιακών, μεταπτυχιακών και υποψηφίων διδακτόρων) που δεν έχουν υποβάλει αίτηση για το ακαδημαϊκό έτος 2025-2026.**

Αγαπητοί/ές φοιτητές/τριες,

Σας ενημερώνουμε ότι ξεκινά η διαδικασία υποβολής δικαιολογητικών για σίτιση για την ακαδημαϊκή χρονιά 2025-2026 και παρακαλούμε θερμά για την άμεση ανταπόκρισή σας, ώστε να σιτίζονται όλοι/ες οι ενδιαφερόμενοι/ες φοιτητές/τριες.

 Η υποβολή αίτησης είναι **υποχρεωτική** για τους/τις φοιτητές/τριες βάσει υπουργικής απόφασης και είναι απαραίτητη προκειμένου να εξασφαλίζει το Πανεπιστήμιό μας τα απαραίτητα ποσά που χρειάζονται για τη σίτιση από το Υπουργείο.

Προκειμένου επομένως να συνεχιστεί η απρόσκοπτη σίτιση των φοιτητών/τριών του Πανεπιστημίου μας, χρειάζεται υποβολή των αιτήσεων σίτισης από όλους/ες τους/τις ενδιαφερόμενους/ες, καθώς αν δεν υποβάλουν όλοι/ες οι ενδιαφερόμενοι/ες φοιτητές/τριες αίτηση σίτισης υπάρχει κίνδυνος να διακοπεί η σίτιση.

 Οι αιτήσεις υποβάλλονται μέσω της ηλεκτρονικής γραμματείας φοιτητών,

[**https://students.duth.gr**](https://students.duth.gr/).

Δείτε τον [**αναλυτικό οδηγό αίτησης σίτισης**](https://duth.gr/Portals/0/2023_09_25%20Odigos%20ypovolis%20aitisis%20sitisis.pdf) .

Για τεχνικά και μόνο ζητήματα σχετικά με την αίτησή σας παρακαλούμε απευθυνθείτε στη Διεύθυνση Μηχανοργάνωσης του ΔΠΘ μέσω της υπηρεσίας HelpDesk: "[Υποβολή αιτήματος - Φοιτητικά - Φοιτητική Μέριμνα](https://helpdesk.duth.gr/index.php?a=add&category=203)".

Για οποιαδήποτε άλλη πληροφορία, μπορείτε να απευθύνεστε στα αρμόδια Τμήματα Φοιτητικής Μέριμνας, όπως παρακάτω:

|  |  |  |  |
| --- | --- | --- | --- |
|  | **Πόλη φοίτησης**  | **Email επικοινωνίας** | **Τηλ. επικοινωνίας** |
|  | Κομοτηνή | tpsfm@kom.duth.gr | 2531039213 |
|  | Ξάνθη | tath@xan.duth.gr  | 2541079153 |
|  | ΑλεξανδρούποληΔιδυμότειχο | tath@alex.duth.gr | 2551030965 |
|  | Ορεστιάδα | tath@ores.duth.gr | 2552041106 |
|  | Καβάλα - Δράμα | tfm@kav.duth.gr | 2510462 363-362-361 |

Παρακαλούμε να προβείτε άμεσα στην υποβολή αίτησης  (Εξαιρούνται όσοι υποβάλουν αίτηση για στέγαση στις Φοιτητικές Εστίες Κομοτηνής και Κιμμερίων Ξάνθης).

**Απαιτούμενα δικαιολογητικά για παροχή δωρεάν σίτισης**

**(Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των Α.Ε.Ι. ΦΕΚ 1965/18 Ιουνίου 2012 τ. Β’.)**

**Α. Οι Φοιτητές/τριες υποβάλλουν στην ηλεκτρονική εφαρμογή:**

1.  Αντίγραφο του Δελτίου Αστυνομικής ταυτότητας ή αντίγραφο διαβατηρίου προκειμένου για αλλοδαπούς μαζί με άδεια παραμονής.

2.  Εκκαθαριστικό σημείωμα εφορίας του τελευταίου φορολογικού έτους δηλαδή **του έτους 2024 (εισοδήματα από 01/01/2024 έως 31/12/2024)** α) των γονέων και β) του/της ιδίου/ας του/της φοιτητή/τριας (Εάν υποβάλει φορολογική δήλωση).

Παρακάτω δίνονται οδηγίες υπολογισμού του εισοδήματος που θα καταχωρηθεί στην εφαρμογή:

Αθροίζονται τα ποσά (όσα υπάρχουν από τα παρακάτω) από το σημείο 1 του Πίνακα Δ: Ανάλυση Εισοδημάτων του εκκαθαριστικού σημειώματος του έτους 2024 (**εισοδήματα από 01/01/2024 έως 31/12/2024**): **ΣΥΝΟΛΟ** + **Προστιθέμενη διαφορά δαπανών** + **Αυτοτελή φορολογούμενα ποσά** = Ποσό που θα καταχωρηθεί.

3.  Σε περίπτωση αναπηρίας (67% και άνω ) του ίδιου φοιτητή η μελών της οικογένειας του Πιστοποιητικό αναπηρίας από ΚΕ.Π.Α.

4.  Αν υπάρχουν άλλα παιδιά στην οικογένεια όπου ανήκει ο/η φοιτητής/τρια τα οποία σπουδάζουν, θα πρέπει να προσκομίζεται βεβαίωση του Εκπαιδευτικού Ιδρύματος αδελφού ή αδελφής ενεργού/ής φοιτητή/τριας του πρώτου κύκλου σπουδών, όπως ορίζεται στο άρθρο 2 του ν. 4009/2011 (Α΄ 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.

5.  Για τις περιπτώσεις πολυτεκνίας προσκομίζεται πιστοποιητικό της Ανώτατης Συνομοσπονδίας Πολυτέκνων που να αποδεικνύει την πολυτεκνική ιδιότητα και να είναι σε ισχύ κατά την ημερομηνία υποβολής της αίτησης.

6.   Όταν υπάρχει διάζευξη στην οικογένεια, προσκομίζεται αντίγραφο διαζευκτηρίου ή δικαστική απόφαση που να το πιστοποιεί. Το εκκαθαριστικό που καταθέτει ο/η φοιτητής/τρια είναι του γονέα που έχει αποδεδειγμένα την επιμέλειά του. (Σε περίπτωση που δεν υπάρχει διαζευκτήριο-δικαστική απόφαση η  ιδιωτικό συμφωνητικό ο φοιτητής υποβάλλει τα οικονομικά στοιχεία –εκκαθαριστικό και έντυπο Ε1- και των δυο γονέων - . Αποδεκτή είναι και η διάσταση που έχει δηλωθεί στην εφορία. Στην περίπτωση που ο διαζευγμένος γονέας που έχει αναλάβει την επιμέλεια έχει παντρευτεί ξανά τότε η νέα οικογένεια του γονέως θεωρείται ως οικογένεια του φοιτητή.

7.  Ληξιαρχική πράξη θανάτου. Μόνο σε περίπτωση που δεν εμφανίζεται στο πιστοποιητικό οικογενειακής κατάστασης. Σε περίπτωση που ο επιζών γονέας παντρευτεί εκ νέου η νέα οικογένεια του γονέως θεωρείται ως οικογένεια του φοιτητή.

8.  Όταν υπάρχει ανεργία στην οικογένεια, προσκομίζεται βεβαίωση επιδοτούμενης ανεργίας από τον ΟΑΕΔ.

9. Οποιοσδήποτε άλλος κοινωνικός λόγος αρκεί να αποδεικνύεται με αντίστοιχα πιστοποιητικά δημόσιας αρχής (π.χ. τέκνο ανύπαντρης μητέρας, κ.τ.λ.).

10. Πιστοποιητικό οικογενειακής κατάστασης από την αρμόδια δημοτική ή κοινοτική αρχή (τελευταίου εξαμήνου) (gov.gr).

 Β. Οι **υποψήφιοι διδάκτορες** αποστέλλουν τα αντίστοιχα δικαιολογητικά στα παραπάνω email των Τμημάτων φοιτητικής μέριμνας των πόλεων που φοιτούν.

*\*Επισημαίνεται ότι η επεξεργασία των στοιχείων που υποβάλλονται γίνεται σύμφωνα με τις διατάξεις περί προσωπικών δεδομένων. Για να λάβετε γνώση για την πολιτική προστασίας των προσωπικών δεδομένων πατήστε* [*εδώ.*](https://duth.gr/%CE%A0%CE%B1%CE%BD%CE%B5%CF%80%CE%B9%CF%83%CF%84%CE%AE%CE%BC%CE%B9%CE%BF/%CE%A0%CF%81%CE%BF%CF%83%CF%84%CE%B1%CF%83%CE%AF%CE%B1-%CE%94%CE%B5%CE%B4%CE%BF%CE%BC%CE%AD%CE%BD%CF%89%CE%BD-%CE%A0%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%A7%CE%B1%CF%81%CE%B1%CE%BA%CF%84%CE%AE%CF%81%CE%B1-GDPR)

Από τη Διεύθυνση Ακαδημαϊκών Θεμάτων